# Litiasi vesical

La litiasi vesical és la presència de càlculs en la bufeta urinària, procedents del ronyó o autòctons (produïts, en aquest cas, a conseqüència d'una retenció d'orina o d'una cistitis). Per regla general, la gènesi dels càlculs comença amb la formació de cristalls en l'orina que s'adhereixen a l'uroteli de la bufeta, creant així un punt de partida clau pel posterior creixement de les concrecions de sals minerals. Proteus spp. és el microorganisme que es troba amb major freqüència en els cultius d'orina dels malalts que tenen aquest tipus de litiasi. Els pròteus i algunes soques de Pseudomonas i Escherichia coli produeixen ureasa, la qual hidrolitza la urea. Això origina amoníac i diòxid de carboni, elevant el pH i afavorint la sobresaturació urinària i la precipitació química de cristalls de fosfat de magnesi i amoni. Rares vegades, els càlculs són múltiples i asimptomàtics. Inusualment, el seu origen és un cos estrany intravesical, una intervenció quirúrgica per tractar la incontinència urinària d'esforç femenina, les sutures no reabsorbibles romanents d'una antiga operació intrapèlvica poc acurada, la cistinúria (una malaltia autosòmica recessiva que propicia l'existència de càlculs urinaris de cistina), un tricobetzoar en casos de sondatge vesical repetitiu, el desplaçament i l'entrada en la bufeta d'un dispositiu intrauterí o l'ús negligent durant molt de temps d'un catèter de Foley. Aquest tipus de litiasi és una afecció poc comuna durant l'embaràs, però de vegades pot ocasionar distòcia o altres complicacions del part, En certs casos, provoca una disfunció sexual o una fístula vesico-intestinal retardada. És un fet molt inhabitual que apareguin en la unió vesicoureteral durant la infantesa.
L'esquistosomosi, l'hiperparatiroïdisme primari, les lesions medul·lars, certs càncers de l'uroteli, el consum quotidià d'aigua dura, la cistinùria, les infeccions urinàries recurrents, les hèrnies vesicals, la hiperuricèmia adquirida, l'aldosteronisme primari (una malaltia metabòlica causada per la secreció massa abundant d'aldosterona, l'extròfia de la bufeta urinària i altres malformacions congènites infreqüents o la hiperplàsia benigna prostàtica afavoreixen la formació de càlculs vesicals.
Es consideren gegants els càlculs que superen els 100 grams de pes. En casos excepcionals poden cursar amb símptomes d'escassa importància, causar un prolapse rectal, una insuficiència renal aguda, una disúria femenina recurrent o la ruptura espontània de la bufeta urinària.
S'han trobat càlculs vesicals en restes humanes del període mesolític i en mòmies de l'antic Egipte. Els signes i símptomes de la litiasi vesical van ser descrits en el Corpus Hippocraticum i el jurament hipocràtic fa referència expressa a la litotomia, una intervenció que la medicina de l'època considerava inviable a causa dels seus mals resultats. Aulus Corneli Cels, al llibre VII de De Medicina (ca. 50 dC), escrigué sobre la malaltia i el mètode per tractar-la en persones joves. El metge andalusí Abulcasis practicava cistolitotomies a través d'una incisió perineal, emprant un escalpel específic dissenyat per ell mateix, un procediment similar al descrit pel cirurgià hindú Sushruta (ca. 500 aC.) al tractat aiurvèdic Suśruta Saṃhitā molts segles abans. Julián Gutiérrez de Toledo, metge de la Cort dels Reis Catòlics, va escriure l'obra Cura de la piedra y dolor de la yjada y cólico renal, un compendi dels coneixements de l'època sobre l'aparell urinari que detalla les causes del bon i mal pronòstic de la litiasi segons la teoria dels humors. Andrés Laguna recomanà fer irrigacions uretrals amb d'oli d'escorpí (Scorpio europaeus, L.) per combatre la malaltia. El cirurgià reial Francisco Díaz de Alcalá (1527-1590) publicà el Tratado de las enfermedades de los riñones, vejiga y carnosidades de la verga y orina (1588), en el qual es relaciona per primera vegada l'origen del mal de piedra amb els minerals. L'any 1757, Benjamin Franklin va dissenyar un catèter flexible fet amb fil d'argent per alleujar la retenció urinària que ell mateix patia a causa de la cistolitiasi.
La litiasi vesical es tracta segons la seva etiologia i les característiques dels càlculs. Tot i que la cirurgia oberta encara es fa servir per extreure càlculs inusitadament nombrosos o d'enormes dimensions i en pacients amb una hiperplàsia benigna de pròstata important no resecable, avui día la majoria de les litiasis vesicals poden ser tractades amb cirurgia percutània extractiva controlada endoscòpicament o litotrícia extracorpòria per ones de xoc. L'ús d'un làser d'homi redueix significativament tant el temps de durada de la intervenció com la incidència de complicacions postoperatòries. En nens, la cistolitotomia mínimament invasiva amb assistència robòtica és una opció quirúrgica que permet evitar el risc de lesions uretrals i aconseguir una sutura intracorpòrea vesical molt acurada.

## Referències

* ↑ Leslie, SW; Sajjad, H; Murphy, PB «Bladder Stones» (en anglès). StatPearls [Internet]. StatPearls Publishing LLC, 2019 Nov 28; NBK441944 (rev), pàgs: 19. PMID: 28722973 [Consulta: 1r gener 2022].
* ↑ Kölükçü, E; Koyuncu, S «Acute urinary retention accompanied by bladder stones» (en anglès). Cumhur Med J, 2019 Mar; 41 (1), pp: 174-181. ISSN 1305-0028. DOI: 10.7197/223.vi.511578 [Consulta: 2 gener 2022].
* ↑ García-Perdomo, HA; Benavidez Solarte, P; Posada España, P «Pathophysiology associated with forming urinary stones» (en anglès). Urol Colomb, 2016 Maig-Ag; 25 (2), pp: 118-125. ISSN 2027-0119. DOI: 10.1016/j.uroco.2015.12.013 [Consulta: 24 juny 2023].
* ↑ Miranda Torricelli, FC; Mazzucchi, E; Danilovic, A; Ferreira Coelho, R; Srougi, M «Surgical management of bladder stones: literature review» (en anglès). Rev Col Bras Cir, 2013 Maig-Jun; 40 (3), pp: 227-233. ISSN 1809-4546. DOI: 10.1590/s0100-69912013000300011. PMID: 23912371 [Consulta: 26 maig 2023].
* ↑ Noura, HH; Mahmoud, TF; Alzaabi, L «Asymptomatic Uncountable Urinary Bladder Stones Removal: Play the Winner» (en anglès). Dubai Med J, 2020; 3, pp: 122–125. ISSN 2571-726X. DOI: 10.1159/000509044 [Consulta: 2 gener 2022].
* ↑ Chaabouni, A; Samet, A; Fourati, M; Harbi, H; et al «A bladder stone surrounding a foreign body: A rare case» (en anglès). Urol Case Rep, 2021 Nov 11; 40, pp: 101943. PMID: 34824980. DOI: 10.1016/j.eucr.2021.101943. PMC: 8605236 [Consulta: 2 gener 2022].
* ↑ Navarro Medina, P; Martín Martínez, A; Luelmo Buitron, E; Artiles Hernández, JL; et al «Litiasis vesical tras intervención de Raz» (en castellà). Canar Méd Quir, 2008 Gen-Abr; 15, pp: 65-67. ISSN 1696-6864 [Consulta: 4 gener 2022].
* ↑ Julian, AS; Agil, A «Hanging bladder stone due to misplaced surgical suture several years after hysterectomy: A case report» (en anglès). Int J Surg Case Rep, 2021 Des; 89, pp: 106586. PMID: 34826749. DOI: 10.1016/j.ijscr.2021.106586. PMC: 8632831 [Consulta: 5 febrer 2023].
* ↑ Gürdal, M; Ayyildiz, A; Huri, E; Kanberoğlu, H; Karaman, MI «A huge bladder cystine stone» (en anglès). Int Urol Nephrol, 2003; 35 (4), pp: 497-499. ISSN 0301-1623. DOI: 10.1023/b:urol.0000025632.69605.31. PMID: 15198153 [Consulta: 12 gener 2022].
* ↑ Dai, C; Jhaveri, H; Jhaveri, F «Recurrent bladder trichobezoars in a quadriplegic patient» (en anglès). Urol Case Rep, 2018 Jun 8; 20, pp: 33-34. PMID: 29998062. DOI: 10.1016/j.eucr.2018.06.001. PMC: 6038148 [Consulta: 2 març 2023].
* ↑ Chakir, Y; Daghdagh, Y; Moataz, A; Dakir, M; et al «Intra uterine device migrating into the bladder with stone formation» (en anglès). Urol Case Rep, 2021 Oct 26; 40, pp: 101918. PMID: 34778001. DOI: 10.1016/j.eucr.2021.101918. PMC: 8577433 [Consulta: 5 gener 2022].
* ↑ Agarwal, A; Gould, J «An unusual consequence of urinary catheter neglect: A giant bladder stone» (en anglès). Int J Case Rep Images, 2014; 5 (6), pp: 427–430. ISSN 0976-3198. DOI: 10.5348/ijcri-201481-CR-10392 [Consulta: 2 gener 2022].
* ↑ Ramteke, S; Davile, M; Bhandari, P; Sonak, M «Large Vesical Calculus Causing Labor Dystocia: A Case Report» (en anglès). Int J Sci Study, 2017 Jul; 5 (4), pp: 286-288. ISSN 2321-595X. DOI: 10.17354/ijss/2017/381 [Consulta: 23 febrer 2023].
* ↑ Whittington, JR; Simmons, PM; Eltahawy, EA; Magann, EF «Bladder Stone in Pregnancy: A Case Report and Review of the Literature» (en anglès). Am J Case Rep, 2018 Des 30; 19, pp: 1546-1549. PMID: 30594944. DOI: 10.12659/AJCR.912614. PMC: 6322064 [Consulta: 3 gener 2022].
* ↑ Gong, ZC; Wu, ZL; Wen, YA; Zou, JP; Wang, X; Leng, X; Bleyer, AJ; et al «Sexual Dysfunction in Patients With Urinary Bladder Stones but no Bladder Outlet Obstruction» (en anglès). Front Med (Lausanne), 2021 Set 7; 8, pp: 704360. PMID: 4604254. DOI: 10.3389/fmed.2021.704360. PMC: 8482996 [Consulta: 26 gener 2022].
* ↑ Lu, D; Wu, Y; Liao, S; Xie, X; et al «Delayed ileal neobladder fistula caused by bladder stones: a case report» (en anglès). BMC Urol, 2022 Jun 17; 22 (1), pp: 87. PMID: 35715838. DOI: 10.1186/s12894-022-01040-5. PMC: 9204873 [Consulta: 26 gener 2022].
* ↑ Joshi, P; Sarda, D; Ahmad, A; Gursev, S; Kothari, P «Double dumb-bell calculus in childhood» (en anglès). Afr J Paediatr Surg, 2009 Jul-Des; 6 (2), pp: 122-123. ISSN 0974-5998. DOI: 10.4103/0189-6725.54781. PMID: 19661648 [Consulta: 2 març 2023].
* ↑ Alkhamees, MA «Bladder stones in a closed diverticulum caused by Schistosoma mansoni: A case report» (en anglès). World J Clin Cases, 2020 Oct 6; 8 (19), pp: 4475-4480. PMID: 33083406. DOI: 10.12998/wjcc.v8.i19.4475. PMC: 7559665 [Consulta: 2 gener 2022].
* ↑ Halalsheh, O; Sahawneh, F; Altopajee, K; Almanasra, A «Single Large Bladder Stone in a Young Male Adult with Primary Hyperparathyroidism» (en anglès). Urol Case Rep, 2017 Jun 1; 13, pp: 162-164. PMID: 28593147. DOI: 10.1016/j.eucr.2016.12.008. PMC: 5458055 [Consulta: 3 gener 2022].
* ↑ Barroso Manso, Á «Epidemiología y factores de riesgo de la litiasis vesical en pacientes con lesión medular -Tesi doctoral-» (en castellà). Departamento de Ciencias Médicas, Universidad de Castilla-La Mancha, 2018; Feb, pàgs: 100 [Consulta: 3 gener 2022].
* ↑ Alsheikh, M; Zaman, MF; Gopinath, P; Qteishat, A «Bladder Stones Associated with an Aggressive Plasmacytoid Variant of Urothelial Cancer: A Rare Case and Literature Review» (en anglès). Curr Urol, 2020 Gen; 13 (4), pp: 217-223. PMID: 31998055. DOI: 10.1159/000499268. PMC: 6977006 [Consulta: 2 gener 2022].
* ↑ Lal, B; Paryani, JP; Memon, SU «Childhood bladder stones-an endemic disease of developing countries» (en anglès). J Ayub Med Coll Abbottabad, 2015 Gen-Mar; 27 (1), pp: 17-21. ISSN 1819-2718. PMID: 26182729 [Consulta: 8 març 2023].
* ↑ Leslie, SW; Sajjad, H; Nazzal, L «Cystinuria» (en anglès). StatPearls [Internet]. StatPearls Publishing LLC, 2022 Nov 28; NBK470527 (rev), pàgs: 18. PMID: 29262245 [Consulta: 15 març 2023].
* ↑ Nugroho, EA; Junita, D; Wijaya, YH «Giant bladder stone with history of recurrence urinary tract infections: A rare case» (en anglès). Urol Case Rep, 2019 Jun 12; 26, pp: 100945. PMID: 31275809. DOI: 10.1016/j.eucr.2019.100945. PMC: 6586984 [Consulta: 3 gener 2022].
* ↑ Kutsal, C; Baloglu, İH; Çekmece, AE; Ektiren, M; Demir, U «Bladder stones in a herniated bladder: A rare case report and literature review» (en anglès). Int J Surg Case Rep, 2022 Abr; 93, pp: 106877. PMID: 35286982. DOI: 10.1016/j.ijscr.2022.106877. PMC: 8921304 [Consulta: 5 gener 2022].
* ↑ Miranda Torricelli, FC; Jeff Chueh, SC; Shen, S; Monga, M «Multiple Uric Acid Bladder Stones: Clinical Presentation and Endoscopic Management» (en anglès). J Endourol Case Rep, 2017 Feb 1; 3 (1), pp: 21-23. PMID: 28265592. DOI: 10.1089/cren.2016.0134. PMC: 5314972 [Consulta: 2 gener 2022].
* ↑ Chung, MC; Lin, CL; Wu, MJ; Chen, CH; et al «Primary aldosteronism is associated with risk of urinary bladder stones in a nationwide cohort study» (en anglès). Sci Rep, 2021 Abr 8; 11 (1), pp: 7684. PMID: 33833262. DOI: 10.1038/s41598-021-86749-3. PMC: 8032702 [Consulta: 15 març 2023].
* ↑ Lo, S; Han, J; Rabley, A; Shields, J; Bird, V «Hair-bearing epithelium serving as a nidus for intravesical stone formation in a male who underwent exstrophy repair: A case report» (en anglès). Pediatr Urol Case Rep, 2018; 5 (5), pp: 131-135. ISSN 2148-2969. DOI: 10.14534/j-pucr.2018542545 [Consulta: 2 gener 2022].
* ↑ Tjahjodjati, T; Natanel, S; Wijayanti, Z «Urinary bladder neck diverticular stone in patient with multiple congenital anomaly (Jarcho-Levin syndrome)» (en anglès). Urol Case Rep, 2020 Jul 16; 33, pp: 101351. PMID: 33102051. DOI: 10.1016/j.eucr.2020.101351. PMC: 7573968 [Consulta: 2 gener 2022].
* ↑ Jung, JH; Park, J; Kim, WT; Kim, HW; Kim, HJ; Hong, S; et al «The association of benign prostatic hyperplasia with lower urinary tract stones in adult men: A retrospective multicenter study» (en anglès). Asian J Urol, 2018 Abr; 5 (2), pp: 118-121. PMID: 29736374. DOI: 10.1016/j.ajur.2017.06.008. PMC: 5934505 [Consulta: 2 gener 2022].
* ↑ Katsimperis, S; Pikramenos, K; Livadas, K; Chatzikrachtis, N; Bellos, TT «Giant Bladder Stone: A Case Report» (en anglès). Cureus, 2022 Maig 29; 14 (5), pp: e25439. PMID: 35774646. DOI: 10.7759/cureus.25439. PMC: 9239294 [Consulta: 3 gener 2023].
* ↑ Gu, J; He, Z; Li, H; Liu, Y; Wang, H; et al «A giant neobladder stone with insignificant symptoms: A case report and literature review» (en anglès). Front Surg, 2023 Feb 16; 10, pp: 1105146. PMID: 36874453. DOI: 10.3389/fsurg.2023.1105146. PMC: 9977997 [Consulta: 10 abril 2023].
* ↑ Ding, HX; Huang, JG; Feng, C; Tai, SC «Rectal prolapse in a 30-year-old bladder stone male patient: A case report» (en anglès). World J Clin Cases, 2023 Maig 16; 11 (14), pp: 3317-3322. PMID: 37274054. DOI: 10.12998/wjcc.v11.i14.3317. PMC: 10237127 [Consulta: 6 juny 2023].
* ↑ Molla, YD; Getahun, GM; Assefa, MA «Giant bladder stone a rare cause of renal failure, a case report» (en anglès). Int J Surg Case Rep, 2023 Abr; 105, pp: 108085. PMID: 37001371. DOI: 10.1016/j.ijscr.2023.108085. PMC: 10090210 [Consulta: 6 juny 2023].
* ↑ Adhikari, R; Baral, HP; Bhattarai, U; Gautam, RK; Kunwar, J; et al «A Rare Case Report of Giant Urinary Bladder Stone Causing Recurrent Dysuria in a Woman» (en anglès). Case Rep Urol, 2022 Ag 27; 2022, pp: 4835945. PMID: 36065329. DOI: 10.1155/2022/4835945. PMC: 9440851 [Consulta: 15 juny 2023].
* ↑ Sharma, D; Garg, G; Pandey, S; Goel, A «Giant vesicle calculi leading to spontaneous bladder rupture and acute renal failure: an unusual presentation» (en anglès). BMJ Case Rep, 2018 Oct 25; 2018, pp: bcr2018225888. PMID: 30366891. DOI: 10.1136/bcr-2018-225888. PMC: 6202977 [Consulta: 3 gener 2023].
* ↑ D'Allessio, A; Bramanti, E; Piperno, M; Naccarato, G; et al «An 8500-Year-Old Bladder Stone From Uzzo Cave (Trapani): Fourier Transform-Infrared Spectroscopy Analysis» (en anglès). Archaeometry, 2005 Feb 25; 47 (1), pp: 127-136. ISSN 1475-4754. DOI: 10.1111/j.1475-4754.2005.00192.x [Consulta: 8 març 2023].
* ↑ Tefekli, A; Cezayirli, F «The history of urinary stones: in parallel with civilization» (en anglès). ScientificWorldJournal, 2013 Nov 20; 2013, pp: 423964. PMID: 24348156. DOI: 10.1155/2013/423964. PMC: 3856162 [Consulta: 8 març 2023].
* ↑ Poulakou-Rebelakou, E; Rempelakos, A; Tsiamis, C; Dimopoulos, C «“I will not cut, even for the stone”: origins of urology in the hippocratic collection» (en anglès). Int Braz J Urol, 2015 Gen-Feb; 41 (1), pp: 26-29. PMID: 25928507. DOI: 10.1590/S1677-5538.IBJU.2015.01.05. PMC: 4752053 [Consulta: 21 gener 2023].
* ↑ Köckerling, F; Köckerling, D; Lomas, C «Cornelius Celsus--ancient encyclopedist, surgeon-scientist, or master of surgery?» (en anglès). Langenbecks Arch Surg, 2013 Abr; 398 (4), pp: 609-616. PMID: 23344725. DOI: 10.1007/s00423-013-1050-0. PMC: 3627856 [Consulta: 17 abril 2023].
* ↑ Sevilla Cecilia, C; Pascual García, X; Villavicencio Mavrich, H «Breve historia del tratamiento de la litiasis vesical» (en castellà). Actas Urol Esp, 2005 Nov-Des; 29 (10), pp: 923-926. ISSN 1699-7980. DOI: 10.1016/s0210-4806(05)73371-4. PMID: 16447588 [Consulta: 17 abril 2023].
* ↑ Abdel-Halim, RE; Altwaijiri, AS; Elfaqih, SR; Mitwalli, AH «Extraction of urinary bladder stone as described by Abul-Qasim Khalaf Ibn Abbas Alzahrawi (Albucasis) (325-404 H, 930-1013 AD). A translation of original text and a commentary» (en anglès). Saudi Med J, 2003 Des; 24 (12), pp: 1283-1291. ISSN 0379-5284. PMID: 14710270 [Consulta: 10 febrer 2023].
* ↑ Das, S «Urology in ancient India» (en anglès). Indian J Urol, 2007 Gen; 23 (1), pp: 2-5. PMID: 19675749. DOI: 10.4103/0970-1591.30253. PMC: 2721488 [Consulta: 3 abril 2023].
* ↑ Caunedo del Potro, B «Julián Gutiérrez de Toledo» (en castellà). DB~e, Real Academia de la Historia, 2018; pàgs: 3 [Consulta: 27 mrç 2023].
* ↑ Gutiérrez, J «Cura de la piedra y dolor de la ijada» (en castellà). Toledo: Pedro Hagenbach, a expens. de Melchor Gorricio, 1498; Abr 4, pàgs: 174. Arxivat de l'original el 27 de març 2023 [Consulta: 27 març 2023].
* ↑ Fet, V; Braunwalder, MF; Cameron, HD «Scorpions (Arachnida, Scorpiones) described by Linnaeus» (en anglès). Bull Br Arachnol Soc, 2002; 12 (4), pp: 176–182. ISSN 0524-4994 [Consulta: 10 febrer 2023].
* ↑ Mercant, J «Aportación a la historia de la farmacoterapia urológica» (en castellà). Actas Urol Esp, 2011 Feb; 35 (2), pp: 99-106. ISSN 1699-7980. DOI: 10.1016/j.acuro.2010.11.012. PMID: 21292351 [Consulta: 10 febrer 2023].
* ↑ Díaz, F «Tratado nueuamente impresso de todas las enfermedades de los riñones, vexiga y carnosidades de la verga y urina: diuidido en tres libros.../» (en castellà). Impresso en Madrid por Francisco Sanchez, 1588, pàgs: 824 [Consulta: 21 març 2023].
* ↑ Gonzalo Rodríguez, V; Pérez Albacete, M; Pérez-Castro Ellendt, E «El mal de la piedra» (en castellà). Actas Urol Esp, 2009 Oct; 62 (8), pp: 623-629. ISSN 1699-7980. DOI: 10.4321/s0004-06142009000800003. PMID: 19893135 [Consulta: 27 març 2023].
* ↑ Gensel, L «The medical world of Benjamin Franklin» (en anglès). J R Soc Med, 2005 Des; 98 (12), pp: 534-538. PMID: 16319427. DOI: 10.1177/014107680509801209. PMC: 1299336 [Consulta: 16 febrer 2023].
* ↑ Miranda Torricelli, FC; Mazzucchi, E; Danilovic, A; Ferreira Coelho, R; Srougi, M «Surgical management of bladder stones: literature review» (en anglès). Rev Col Bras Cir, 2013 Maig-Jun; 40 (3), pp: 227-233. PMID: 23912371. DOI: 10.1590/s0100-69912013000300011. ISSN: 1809-4546 [Consulta: 16 juny 2023].
* ↑ Zomorrodi, A; Jabbari, A; Roshandel, M; Zomorrodi, S; Soltani, Z «Numerous Bladder Stones» (en anglès). Arch Iran Med, 2015 Jul; 18 (7), pp: 456-457. PMID: 26161713. ISSN: 1029-2977 [Consulta: 16 maig 2023].
* ↑ Ahmed, F; Alyhari, Q; Al-Wageeh, S; Mohammed, F «Giant urinary bladder calculi in a 60-year-old man: a case report» (en anglès). Pan Afr Med J, 2022 Gen 27; 41, pp: 78. PMID: 35382051. DOI: 10.11604/pamj.2022.41.78.33131. PMC: 8956832 [Consulta: 16 maig 2023].
* ↑ Çakici, ÖU; Ener, K; Keske, M; Altinova, S; et al «Open stone surgery: a still-in-use approach for complex stone burden» (en anglès). Cent European J Urol, 2017 Jun 30; 70 (2), pp: 179-184. PMID: 28721286. DOI: 10.5173/ceju.2017.1205. PMC: 5510339 [Consulta: 27 abril 2023].
* ↑ Gallego-Sales, SG; Jamaica-Verduzco, E «Cistolitotomía percutánea extractiva. Un método seguro, práctico y económico» (en castellà). Rev Mex Urol, 2009 Gen; 69 (1), pp: 17-21. ISSN 2007-4085 [Consulta: 31 gener 2023].
* ↑ Telha, KA; Alkohlany, K; Alnono, I «Extracorporeal shockwave lithotripsy monotherapy for treating patients with bladder stones» (en anglès). Arab J Urol, 2016 Jul 25; 14 (3), pp: 207-210. PMID: 27547462. DOI: 10.1016/j.aju.2016.06.001. PMC: 4983163 [Consulta: 31 gener 2023].
* ↑ Lv, J; Wang, N; Zhu, Y; Luo, Q; et al «A meta-analysis and systematic review of holmium laser treatment of bladder stones» (en anglès). Transl Androl Urol, 2021 Ag; 10 (8), pp: 3465-3475. PMID: 34532271. DOI: 10.21037/tau-21-563. PMC: 8421822 [Consulta: 3 març 2023].
* ↑ Esposito, C; Autorino, G; Masieri, L; Castagnetti, M; Del Conte, F; Coppola, V; et al «Minimally Invasive Management of Bladder Stones in Children» (en anglès). Front Pediatr, 2021 Gen 26; 8, pp: 618756. PMID: 33575232. DOI: 10.3389/fped.2020.618756. PMC: 7870782 [Consulta: 7 maig 2023].

## Bibliografia

* Agrawal, Rohit; Taha, Khaled; Poudyal, Abhushan; Vidal, Patricia; Bhattacharjee, Poushali. Giant bladder stone in association with severe kidney injury (en anglès). Oxf Med Case Reports, 2019 Jul 17; 2019 (7), pp: omz063. PMID: 31333851. DOI 10.1093/omcr/omz063 [Consulta: 2 gener 2023].
* Rose, Jacob; Basisty, Nathan; Zee, Tiffany; Wehrfritz, Cameron; et al. Comprehensive proteomic quantification of bladder stone progression in a cystinuric mouse model using data-independent acquisitions (en anglès). PLoS One, 2022 Jun 30; 17 (6), pp: e0250137. PMID: 35771811. DOI 10.1371/journal.pone.0250137 [Consulta: 5 gener 2023].
* Heaney, Cassandra; Lee, Paul; Winer, Andrew. Robot-Assisted Removal of a Partially Intravesical Intrauterine Device (IUD) and Large Bladder Stone (en anglès). Case Rep Urol, 2023 Gen 27; 2023, pp: 8074689. PMID: 36742352. DOI 10.1155/2023/8074689 [Consulta: 23 febrer 2023].
* Xu, Shang; Wang, Xin-Ning; Wang, Zi-Jie; Zhang, Tian-Wei; et al. Migrated Hem-o-Lok clips in the neobladder with giant stone formation: a case report (en anglès). BMC Urol, 2023 Mar 30; 23 (1), pp: 52. PMID: 36997995. DOI 10.1186/s12894-023-01223-8 [Consulta: 10 abril 2023].

## Enllaços externs

* The extraction of the excruciating bladder stones Morris, T. Revolutions in Surgery - Wellcome Collection; 2019 Set (anglès)
* Urology. Bladder stones Age2B; 2021 Ag (anglès)
* Litiasis vesical Herrera, M; 2022 Des (castellà)